Den 18. januar satte hun ny norsk bestenotering på 600 meter innendørs, i Vinterligaen 2017 i Ranheimshallen, med tiden 1:29,46. Tiden regnes som norsk «bestenotering», og ikke som norsk «rekord», fordi 600 meter ikke er en offisiell distanse. Hun deltok i friidrett under Reykjavík International Games 2017, der hun kom på andreplass på 800 meter, bak Aníta Hinriksdóttir, og hun fikk sølv på 800 meter og gull på 4 x 300 meter stafett under Nordisk mesterskap i friidrett innendørs 2017.